یاقوت الحموی

یاقوت الحموی (پیدائش: 1178ء– 12 اگست 1229ء) مسلمان مؤرخ اور جغرافیہ نگار تھے۔ اُن کی وجہ شہرت معجم البلدان ہے جودنیا کے شہروں کی دائرۃ المعارف لغت ہے جو پانچویں اور چھٹی صدی ہجری کے زمانہ میں دنیا کے مختلف مقامات سے متعلق معلومات فراہم کرتی ہے۔

ابتدائی حالات 
ایشیائے کوچک کا ایک غلام جو بغداد میں فروخت ہوا ۔ آقا نے اسے بہترین تعلیم دی اور وہ دنیائے اسلام کا سب سے بڑا جغرافیہ دان بن گیا۔ ابو عبداللہ یاقوت ابن عبداللہ شہاب الدین الحموی البغدادی 1179ء میں ایشیائے کوچک میں پیدا ہوا ۔اسکے والدین یونانی تھے۔

بغداد میں قیام

بحیثیت مؤرخ و جغرافیہ نگار

مزید پڑھیے 

الشیخ الامام شہاب الدین ابو عبد اللہ یاقوت بن عبد اللہ الحموی الرومی البغدادی ہے، تاریخ میں ان کی پیدائش کے متعلق کچھ نہیں ملتا، تاہم یہ ثابت ہے کہ انہیں روم سے قیدی بناکر دوسرے قیدیوں کے ساتھ بغداد لایا گیا تھا جہاں انہیں ایک غیر تعلیم یافتہ تاجر “عسکر الحموی” کو فروخت کر دیا گیا چنانچہ انہی سے منسوب ہوکر یاقوت الحموی کہلائے۔

عسکر الحموی نے انہیں پڑھنے پر ڈال دیا اس امید کے ساتھ کہ وہ نہ صرف انہیں فائدہ پہنچائیں گے بلکہ دوسری تاجر برادری کے حساب کتاب مرتب کرنے میں معاون ثابت ہوں گے، انہوں نے صرف ونحو اور لغت کے دوسرے قاعدے سیکھے، عسکر الحموی نے انہیں تجارتی اسفار میں استعمال کیا پھر انہیں آزاد کر دیا، آزاد ہونے کے بعد انہوں نے نسخِ کتب کو ذریعۂ روزگار بنایا، اس کام سے انہیں بہت ساری کتب کے مطالعہ کا موقع ملا اور ان کے علمی افق میں اضافہ ہوا۔

کچھ عرصہ بعد وہ عسکر الحموی کے پاس دوبارہ لوٹ آئے جنہوں نے ان پر پھر نظرِ کرم کی اور انہیں اپنے تجارتی اسفار کا نگران بنادیا، اس کام سے انہوں نے خوب فائدہ اٹھایا اور منفرد جغرافیائی معلومات اکٹھی کیں، پھر حلب گئے اور وہاں سے خوارزم جاکر سکونت اختیار کرلی، 616 ہجری میں جب چنگیز خان نے خوارزم پر شبِ خون مارا تو اپنا سب کچھ چھوڑ کر موصل چلے گئے اور آخر کار پھر حلب آ گئے جہاں 626ھ میں انتقال کر گئے۔

ان کی اہم تصانیف میں ان کی مشہور ترین کتاب “معجم البلدان” ہے جو کئی زبانوں میں ترجمہ ہوکر کئی بار شائع ہوچکی ہے، اس کتاب میں دیگر موضوعات کے ساتھ ساتھ زمین کی تصویر اور متقدمین اور متاخرین کا زمین کے بارے میں تصور زیرِ بحث لایا گیا ہے، کتاب میں برید، الفرسخ، المیل، الکورہ جیسے الفاظ کی کثرت سے تکرار ہے۔

حوالہ جات 

1179ء کی پیدائشیں
1229ء کی وفیات
اسلامی قرون وسطی میں جغرافیہ پر کیا جانے والا کام
تیرہویں صدی کے جغرافیہ دان
حماۃ کی شخصیات
عرب لغت نویس
عرب مصنفین
عربی ادب
قرون وسطی کے شامی جغرافیہ دان
قرون وسطی کے عرب جغرافیہ دان
قرون وسطی کے مسلم جغرافیہ دان
قرون وسطی کے مسلم سیاح سفرنامہ نگار
قسطنطنیہ کی شخصیات
لغت نگار
مسلم قاموس نگار شخصیات
یونانی النسل اہل عرب
یونانی غلام
عرب غلام
عرب سوانح نگار شخصیات
غلام سپاہی
خلافت عباسیہ کے غلام
ویکی ڈیٹا سے مطابقت رکھنے والی مختصر تفصیل